La delegada de Presidència valora molt positivament l’anunci de ThyssenKrupp d’estudiar la reobertura de la planta de Galmed
15 d’abril 2016

![](/media/jsanwg4t/96-galmed.jpg)  

La regidora delegada de Presidència de l’Ajuntament de Sagunt, Teresa García, ha valorat l’anunci fet pel grup industrial ThyssenKrupp de què està estudiant tornar a posar en funcionament la factoria de Galmed. 

García ha expressat la seua alegria i de l’Equip de Govern Municipal i ha declarat que: **“És una estupenda notícia que ajudarà a retornar la dignitat d’aquesta factoria que va tancar per causes alienes a ella mateixa i que evidentment donat que era una factoria que era rendible, la mateixa matriu ha decidit tornar-la a obrir. Valorem molt positivament aquest anunci i també ens congratulem de què totes les gestions, no solament del govern de la Generalitat sinó també l’Ajuntament de Sagunt a través de les seues vies, han estat realitzant des que vàrem entrar a governar, puguen dur-se a terme i en el mínim temps possible per tal no només de readmetre els treballadors de Galmed que foren acomiadats sinó també per a crear noves ocupacions dintre de la nostra comarca.**

**  
Aquesta notícia s’afegeix a totes aquelles accions que estan posant-se en marxa per tal de revitalitzar el nostre teixit productiu. El Pla de Reindustrialització i tots els esforços de promoció de la ciutat com un pol econòmic atractiu que està fent l’Ajuntament van donant els seus fruits amb notícies com aquestes i esperem en un futur amb una major atracció d’inversions i de projectes que generen ocupació en la nostra ciutat i en la nostra comarca.**

**  
Si l'acord de Thysen amb Ros Casares afegeix també una solució per aquesta última és una noticia molt positiva en totes les seues vessants, en les que vetllarem per a què el manteniment dels llocs de treball i la creació de nova ocupació siga la primera premissa”.**

*   [](http://www.facebook.com/sharer.php?u=https://aytosagunto.es/va/actualitat/la-delegada-de-presidencia-valora-molt-positivament-l-anunci-de-thyssenkrupp-d-estudiar-la-reobertura-de-la-planta-de-galmed/ "Facebook")
*   [](http://twitter.com/share?url=https://aytosagunto.es/va/actualitat/la-delegada-de-presidencia-valora-molt-positivament-l-anunci-de-thyssenkrupp-d-estudiar-la-reobertura-de-la-planta-de-galmed/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegada-de-presidencia-valora-molt-positivament-l-anunci-de-thyssenkrupp-d-estudiar-la-reobertura-de-la-planta-de-galmed/ "Linked In")
*   [](mailto:?body=https://aytosagunto.es/va/actualitat/la-delegada-de-presidencia-valora-molt-positivament-l-anunci-de-thyssenkrupp-d-estudiar-la-reobertura-de-la-planta-de-galmed/)